CELEX: 62004TO0113
Language: da
Date: 2007-12-12 00:00:00
Title: Kendelse afsagt af Retten i Første Instans (Tredje Afdeling) den 12. december 2007. # Atlantic Container Line AB m.fl. mod Kommissionen for De Europæiske Fællesskaber. # Opfyldelse af en dom fra Retten - godtgørelse af omkostningerne til bankgaranti, som er stillet med henblik på udsættelse med betaling af en af Kommissionen pålagt bøde, der efterfølgende er blevet annulleret af Retten - annullations- og erstatningssøgsmål - Fællesskabets ansvar uden for kontrakt - manglende direkte årsagsforbindelse mellem institutionens uretmæssige adfærd og den påberåbte skade. # Sag T-113/04.

Rettens kendelse (Tredje Afdeling) af 12. december 2007 – Atlantic Container Line m.fl. mod Kommissionen
      (Sag T-113/04)
      »Opfyldelse af en dom fra Retten – godtgørelse af omkostningerne til bankgaranti, som er stillet med henblik på udsættelse med betaling af en af Kommissionen
         pålagt bøde, der efterfølgende er blevet annulleret af Retten – annullations- og erstatningssøgsmål – Fællesskabets ansvar uden for kontrakt – manglende direkte årsagsforbindelse mellem institutionens uretmæssige adfærd og den påberåbte skade«
      
      1.                     Annullationssøgsmål – annullationsdom – retsvirkninger – pligt til at træffe foranstaltninger til dommens opfyldelse – ingen
            søgsmålsadgang i henhold til artikel 220 EF og 233 EF – borgernes mulighed for at gøre deres rettigheder gældende med hjemmel
            i artikel 230 EF og 232 EF (art. 220 EF, 230 EF, 232 EF og 233 EF) (jf. præmis 22 og 23)
      2.                     Ansvar uden for kontraktforhold – betingelser – ulovlighed – skade – årsagssammenhæng – begreb – udgifter til bankgaranti
            som følge af en virksomheds valg af ikke at betale den af Kommissionen pålagte bøde – ingen direkte årsagssammenhæng (EF-traktaten,
            art. 185 og art. 192, stk. 1 (nu art. 242 EF og art. 256, stk. 1, EF), og art. 288, stk. 2, EF) (jf. præmis 31-40)
      3.                     Annullationssøgsmål – annullationsdom – retsvirkninger – dom, som ophæver eller nedsætter den bøde, som er pålagt en virksomhed
            for overtrædelse af konkurrencereglerne – forpligtelse til at vedtage gennemførelsesforanstaltninger – rækkevidde – tilbagebetaling
            af de fejlagtigt erlagte beløb og betaling af morarenter – omfattet – omkostninger til bankgaranti – ikke omfattet (art. 233
            EF) (jf. præmis 58-65)
      Angående 
      
         Dels påstand om annullation af Kommissionens skrivelse af 6. januar 2004, hvorved der meddeltes afslag på tilbagebetaling
                  af de udgifter til bankgarantier, som sagsøgerne havde stillet som følge af de bøder, de var blevet pålagt ved Kommissionens
                  beslutning 1999/243/EF af 16. september 1998 om en procedure i henhold til EF-traktatens artikel 85 og 86 [nu artikel 81 EF
                  og 82 EF] (sag IV/35.134 – Trans-Atlantic Conference Agreement) (EFT 1999 L 95, s. 1), som blev annulleret af Retten ved dom
                  af 30. september 2003, Atlantic Container Line m.fl. mod Kommissionen (forenede sager T-191/98 og T-212/98 – T-214/98, Sml.
                  II, s. 3275), dels en påstand om erstatning med henblik på at få disse udgifter til bankgarantier tilbagebetalt.
               
            Konklusion 
      
         
                   
               
               
                  
               
               
                  Kommissionen for De Europæiske Fællesskaber frifindes.
               
            
         
                   
               
               
                  
               
               
                  Sagsøgerne betaler sagens omkostninger.